Podozrenie na ABKM
Dobrý deň môj syn je od narodenia na UM najskôr mal Bebu. Momentálne pije Sunar má 5 mesiacov. Mlieko pije pekne len po do jedení sa vždy pokaka. A najnovšie má na lickach červené flaky a na čele a hlavke sa mu robia pupaky. Mlieko občas aj vygrcka alebo ide s neho po do jedení zvlášť voda
Dobrý deň,
ďakujeme za Vašu otázku.
U bäbatiek je veľmi časté že po nadojčení, alebo vypití umelého mlieka majú stolicu. Neznášanlivosť umelého mlieka sa prejavuje opakovanými riedkymi až vodnatými stolicami, niekedy s prímesou hlienu či inou farbou. Často je sprevádzaná kolikovými bolesťami hneď po dopití dávky mlieka. Vracanie u dojčiat je pomerne bežné, a pokiaľ dieťa priberá a nie je vracanie sprevádzané príznakmi ako sú hnačka, bolesti bruška a horúčka, nie je dôvod na obavu. Najčastejšou príčinou vracania u dojčiat je gastroezofageálny reflux, čiže návrat potravy späť do žalúdka. Základom sú režimové opatrenia, medzi ktoré radíme správne odgrgnutie a ukladanie dieťaťa do zvýšenej polohy. Pri odgrgnutí dochádza k uvoľneniu vzduchu prehltnutého počas kŕmenia a môže dôjsť aj k úniku menšieho množstva mlieka (je však  potrebné odsledovať jeho množstvo a intenzitu). Vyrážky na čele, v hlavičke a fľaky na lícach môžu mať rôznu príčinu. Žiaľ v našej kompetencii nie je stanoviť diagnózu ani rozhodnúť o vhodnej forme liečby. Stanoviť presnú diagnózu môžu iba lekári na základe dôkladného vyšetrenia. Odporúčam Vám návštevu u pediatra.
Prajem pekný zvyšok dňa.
S pozdravom,
PharmDr. Anna Pacalajová